
	Par atzinumu sniegšanu
	


[bookmark: _GoBack]Valsts ugunsdzēsības un glābšanas dienests (turpmāk – Dienests) Rīgas reģiona pārvalde (turpmāk – Pārvalde) 2026.gada 22.maijā saņēma Jūsu iesniegumu ar lūgumu izsniegt atzinumu par telpu atbilstību ugunsdrošības prasībām diennakts nometnei “Vecās priedes pasakas” (turpmāk – Nometne) viesu namā, Jūras prospektā 26 un 26A, Saulkrastos, Saulkrastu novadā (turpmāk – Objekts).
Pārvalde informē, ka saskaņā ar Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” 9.5. apakšpunkta prasībām un ņemot vērā, ka 2026. gada 29. aprīlī Objektā jau tika veikta neplānotā ugunsdrošības pārbaude, Dienesta atzinums Nometnes organizēšanai nav nepieciešams.
Pārvalde atgādina, ka Nometnes rīkošanas laikā jāievēro Ministru kabineta 2016. gada 19. aprīļa noteikumu Nr. 238 “Ugunsdrošības noteikumi” noteiktās prasības. Papildus darām zināmu, ka fizisko un juridisko personu pienākums ir nepieļaut ugunsgrēka izcelšanos.


Priekšnieks
pulkvedis									        A.Vasiļevskis

